Verwater of te nie, die Curriebeker kan die komende naweek vir heelwat vuurwerk sorg, met elke enkele wedstryd deurslaggewend vir die deelnemende spanne, en verskeie uitvloeisels wat moontlik is.
Wie ook al wen, het ʼn goeie kans om tuis in die halfeindronde te speel, tensy die Westelike Provinsie teen die verwagting in die Sharks, wat boaan die punteleer is, in Durban klop.
Die twee spanne was die vorige drie jaar ook in die halfeindstryd slaags, waar die Luiperds die afgelope twee jaar en die Valke in 2014 gewen het.